《伯封同游霅上事毕遽索别次韵》
宋代·李洪

同来我复似邹游，新咏君应胜杜秋。
已饫蒸葫汝南馔，盍为粗粝浣花留。
残樽且醉菖蒲酒，去棹聊停杜若洲。
不厌村居能少驻，兰香万斛顿销愁。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。